[pic] | EUROOPA ÜHENDUSTE KOMISJON |

Brüssel 17.2.2009

KOM(2009) 78 lõplik

2007/ 0247/ 0248 / 0249 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta seoses järgmiste õigusaktide vastuvõtmisega:

Euroopa Parlamendi ja nõukogu direktiiv, millega muudetakse direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta, direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning direktiivi 2002/20/EÜ elektrooniliste sidevõrkude ja -teenustega seotud lubade andmise kohta;

Euroopa Parlamendi ja nõukogu direktiiv, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta; ning

Euroopa Parlamendi ja nõukogu määrus, millega luuakse telekommunikatsioonisektori Euroopa reguleerivate asutuste töörühm

2007/ 0247/ 0248 / 0249 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta seoses järgmiste õigusaktide vastuvõtmisega: Euroopa Parlamendi ja nõukogu direktiiv, millega muudetakse direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta, direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning direktiivi 2002/20/EÜ elektrooniliste sidevõrkude ja -teenustega seotud lubade andmise kohta; Euroopa Parlamendi ja nõukogu direktiiv, millega muudetakse direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul, direktiivi 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris, ning määrust (EÜ) nr 2006/2004 tarbijakaitseseaduse jõustamise eest vastutavate siseriiklike asutuste vahelise koostöö kohta; ning Euroopa Parlamendi ja nõukogu määrus, millega luuakse telekommunikatsioonisektori Euroopa reguleerivate asutuste töörühm

1. TAUST

Komisjon võttis ettepanekud direktiivide kohta (KOM(2007) 697 – 2007/0247 (COD) (edaspidi „parema õigusloome direktiiv”), KOM(2007) 698 – 2007/0248 (COD) (edaspidi „kodanikuõiguste direktiiv”)) ja ettepaneku määruse kohta (KOM (2007) 699 – 2007/0249 (COD)) vastu 13. novembril 2007 ning esitas need Euroopa Parlamendile ja nõukogule 13., 15. ja 16. novembril 2007.

Komisjon võttis 5.–6. novembril 2008 kooskõlas EÜ asutamislepingu artikliga 250 vastu muudetud ettepanekud, mis sisaldavad täielikult või osaliselt paljusid muudatusettepanekuid, mida Euroopa Parlament hääletas esimesel lugemisel 24. septembril 2008[1].

Nõukogu võttis kooskõlas EÜ asutamislepingu artikliga 251 vastu oma ühised seisukohad kõnealuste ettepanekute kohta [kuupäev][2].

2. KOMISJONI ETTEPANEKUTE EESMÄRK

Komisjoni ettepanekute eesmärk on kohandada e-side õiguslikku raamistikku, s.t järgmisi õigusakte:

- raamdirektiiv,[3] loadirektiiv[4] ja juurdepääsu käsitlev direktiiv,[5] et suurendada nende tõhusust, vähendada majandusliku reguleerimise rakendamiseks vajalikke haldusressursse ning lihtsustada ja tõhustada juurdepääsu raadiosagedustele, ning

- universaalteenuse direktiiv[6] ning eraelu puutumatust ja elektroonilist sidet käsitlev direktiiv,[7] et tugevdada teatavaid tarbijate ja kasutajate õigusi ning tagada, et elektrooniline side on usaldusväärne, turvaline ja kindel ning pakub üksikisikute eraelu puutumatuse ja isikuandmete kõrgetasemelist kaitset;

ning luua sõltumatu eksperdiasutus, mis aitaks tõhusalt kaasa siseturu lõplikule väljakujundamisele ning abistaks komisjoni ja liikmesriikide reguleerivaid asutusi ELi õigusliku raamistiku rakendamisel.

Komisjon leiab, et muudetud ettepanekutes KOM(2008) 720, 723 ja 724 esitatud seisukoht on märkimisväärne samm edasi kolme institutsiooni seisukohtade ühtlustamise suunas.

3. MÄRKUSED NÕUKOGU ÜHISE SEISUKOHA KOHTA

Komisjon märgib, et nõukogu seisukoht erineb oluliselt komisjoni ja Euroopa Parlamendi seisukohast, täpsemalt siseturumehhanismide suhtes ning eelkõige sellistes küsimustes nagu ühtsete regulatiivsete abinõude tagamine, funktsionaalse eraldamise lisaabinõu, spektripoliitika ja reguleeriva asutuse loomine. Reguleeriva asutusega seoses on komisjon eriti mures selle pärast, et nõukogu seisukoht tõstatab institutsioonilisi küsimusi, mis oluliselt takistavad rahuldava lahenduse saavutamist.

Samuti märgib komisjon, et nõukogu seisukoht erineb komisjoni ja Euroopa Parlamendi seisukohast veel mitmes küsimuses, mis on esitatud mõlemas õiguslikku raamistikku muutva direktiivi ettepanekus. Sellegipoolest leiab komisjon, et kavandatava kodanikuõiguste direktiiviga seotud lahknevused ei ole nii suured kui kavandatavate parema õigusloome direktiiviga ja reguleeriva asutuse loomist käsitleva direktiiviga seotud lahknevused.

4. KOKKUVÕTE

Eespool esitatud märkustes juhib komisjon tähelepanu lahknevustele tema muudetud ettepanekute ja nõukogu ühiste seisukohtade vahel.

Hoolimata lahknevustest ja tuginedes nõukogu 27. novembri 2008. aasta istungi protokollile lisatud avaldusele, kinnitab komisjon oma veendumust, et tema muudetud ettepanekud võivad aidata saavutada institutsioonidevahelist tasakaalustatud kokkulepet, mis kodanike ja ettevõtjate jaoks tähendab edasiminekut Euroopa ühtsel turul. Sellest tulenevalt on komisjon valmis aitama saavutada kokkulepet kaasseadusandjate vahel.

LISA

KOMISJONI AVALDUS

Komisjon võtab teadmiseks nõukogus vastu võetud ühised seisukohad, millega muudetakse komisjoni ettepanekuid ELi elektrooniliste sidevõrkude ja -teenuste õigusliku raamistiku (ettepanekud parema õigusloome direktiivi, kodanikuõiguste direktiivi ning Euroopa Elektroonilise Side Turu Amet loomist käsitleva määruse kohta) läbivaatamise kohta.

Eelkõige märgib komisjon, et nõukogu ühine seisukoht erineb oluliselt komisjoni ja Euroopa Parlamendi seisukohast, täpsemalt siseturumehhanismide suhtes ning eelkõige sellistes küsimustes nagu ühtsete regulatiivsete abinõude tagamine, funktsionaalse eraldamise lisaabinõu, spektripoliitika ja reguleeriva asutuse loomine. Reguleeriva asutusega seoses on komisjon eriti mures selle pärast, et nõukogu seisukoht tõstatab institutsioonilisi küsimusi, mis oluliselt takistavad rahuldava lahenduse saavutamist.

Samuti märgib komisjon, et nõukogu ühine seisukoht erineb komisjoni ja Euroopa Parlamendi seisukohast veel mitmes küsimuses, mis on esitatud mõlemas õiguslikku raamistikku muutva direktiivi ettepanekus. Sellegipoolest on komisjon seisukohal, et kavandatava kodanikuõiguste direktiiviga seotud lahknevused ei ole nii suured kui kavandatavate parema õigusloome direktiiviga ja reguleeriva asutuse loomist käsitleva direktiiviga seotud lahknevused.

Seoses sellega soovib komisjon kinnitada muudetud ettepanekutes KOM(2008) 720, 723 ja 724 esitatud seisukohta, mis on märkimisväärne samm edasi kolme institutsiooni seisukohtade ühtlustamise suunas.

[1] Vastavalt KOM(2008) 724 (lõplik), 723 (lõplik) ja 720 (lõplik).

[2] ELT C.

[3] Euroopa Parlamendi ja nõukogu direktiiv 2002/21/EÜ, 7. märts 2002, elektrooniliste sidevõrkude ja -teenuste ühise reguleeriva raamistiku kohta (EÜT L 108, 24.4.2002).

[4] Euroopa Parlamendi ja nõukogu direktiiv 2002/20/EÜ, 7. märts 2002, elektrooniliste sidevõrkude ja -teenustega seotud lubade andmise kohta (EÜT L 108, 24.4.2002).

[5] Euroopa Parlamendi ja nõukogu direktiiv 2002/19/EÜ, 7. märts 2002, elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (EÜT L 108, 24.4.2002).

[6] Euroopa Parlamendi ja nõukogu direktiiv 2002/22/EÜ, 7. märts 2002, universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, 24.4.2002, lk 51).

[7] Euroopa Parlamendi ja nõukogu direktiiv 2002/58/EÜ, 12. juuli 2002, milles käsitletakse isikuandmete töötlemist ja eraelu puutumatuse kaitset elektroonilise side sektoris (EÜT L 201, 31.7.2002, lk 37).